S-326/2021

Mál þetta, sem var dómtekið 22. september sl., var höfðað með ákæru lögreglustjórans á Norðurlandi eystra, dagsettri 25. júní 2021, á hendur X, kt. [...], [...], Reykjavík, „fyrir eftirtalin brot:

I.

Fyrir umferðarlagabrot, með því að hafa, í þrígang, að kvöldi mánudagsins 16. mars 2020, ekið bifreiðinni [...] of hratt sem hér greinir:

1. Með því að hafa ekið áleiðis norður Vesturlandsveg á móts við Fiskilæk, með allt að 120 km hraða á klukkustund, að teknu tilliti til vikmarka, en þar er leyfilegur hámarkshraði 90 km á klukkustund.

2. Með því að hafa ekið áleiðis norður Vesturlandsveg um Hvalfjarðargöng, u. þ. b. 4700 m frá suðurmunna ganganna með allt að 88 km hraða á klukkustund, að teknu tilliti til vikmarka, en þar er leyfilegur hámarkshraði 70 km á klukkustund.

3. Með því að hafa ekið áleiðis norður Vesturlandsveg við Árvelli á Kjalarnesi með allt að 125 km hraða á klukkustund, að teknu tilliti til vikmarka, en þar er leyfilegur hámarkshraði 90 km á klukkustund.

Teljast brot þessi varða við 3. mgr. og 5. mgr. 37. gr., sbr. 1. mgr. 95. gr. umferðarlaga nr. 77/2019.

II.

Fyrir líkamsárás, með því að hafa, að kvöldi fimmtudagsins 19. mars 2020, að [...] á Húsavík, veist að Z, kt. [...], og slegið hann fyrst einu sinni á hnakkann og svo tvisvar á hægra gagnauga, með þeim afleiðingum að hann hlaut bólgu ofan við hægra gagnauga.

Telst brot þetta varða við 1. mgr. 217. gr. almennra hegningarlaga nr. 19/1940.

III.

Fyrir líkamsárás og húsbrot, með því að hafa, að kvöldi fimmtudagsins 19. mars 2020, komið óboðinn á heimili fyrrverandi sambýliskonu sinnar Y, kt. [...], að [...] á Húsavík og neitað að fara þegar hún bað hann um að yfirgefa heimilið og með því að hafa föstudaginn 20. mars 2020 veist að Y og gripið fast vinstri handlegg hennar og tekið hana hálstaki þegar hún bað hann um að yfirgefa heimilið. Afleiðingar þessa fyrir brotaþola voru að hún hlaut marbletti undir kjálkabörðum báðum megin og á vinstri fram- og upphandlegg.

Teljast brot þessi varða við 1. mgr. 217. gr. og 231. gr. almennra hegningarlaga nr. 19/1940, með síðari breytingum.

IV.

Fyrir brot gegn nálgunarbanni og tilraunir til brota á nálgunarbanni, með því að hafa, að morgni mánudagsins 23. mars 2020 og laugardaginn 28. mars, í tvígang komið að heimili fyrrverandi sambýliskonu sinnar Y, kt. [...] og með því að hafa á tímabilinu frá kl. 18:08 22. mars 2020 til 5. apríl 2020, hringt í 108 skipti í símanúmer Y, sent 327 smáskilaboð og 11 myndskilaboð í símanúmer Y, þrátt fyrir að hafa verið gert að sæta nálgunarbanni gagnvart henni skv. ákvörðun lögreglustjóra dags 22. mars 2020

Teljast brot þessi varða við 1. mgr. 232. gr., sbr. einnig 20. gr. almennra hegningarlaga nr. 19/1940, með síðari breytingum.

V.

Fyrir líkamsárás, húsbrot og brot gegn nálgunarbanni, með því að hafa, aðfararnótt laugardagsins 4. apríl 2020, fyrir að hafa brotið upp opnanlegt fag í kjallaraglugga og farið í heimildarleysi inn á heimili fyrrverandi sambýliskonu sinnar, Y, kt. [...], að [...] á Húsavík, þrátt fyrir að honum hafi verið gert að sæta nálgunarbanni við Y skv. ákvörðun lögreglustjóra dags. 22. mars 2020 og ráðist að Z, kt. [...], þar sem þau Y lágu sofandi og með því að hafa slegið hann ítrekuðum hnefahöggum í andlit, höfuð og ofanverðan líkama, og þegar Z reyndi að komast undan atlögunni slegið hann í bak, aftanverðan háls og höfuð og sparkað í vinstri upphandlegg hans. Afleiðingar árásarinnar fyrir Z voru þær að hann hlaut skurð fyrir ofan hægri augabrún, og v- laga sár ofan á höfði, skurð aftan við vinstra eyra sem var einnig marið, mar og bólgu milli hryggjar og hægra herðablaðs og sár á fingrum vinstri handar.

Teljast brot þessi varða við 1. mgr. 217. gr., 231. gr. og 232. gr. almennra hegningarlaga nr. 19/1940.

VI.

Fyrir brot gegn nálgunarbanni og hótanir, með því að hafa, miðvikudaginn 8. apríl 2020, í gegnum þriðja aðila, A, sett sig í sambandi við Z, kt. [...] gegn vilja hans og þrátt fyrir að hafa verið gert að sæta nálgunarbanni skv. ákvörðun lögreglustjóra dags. 8. apríl 2020, en í skilaboðunum kom fram að Z skyldi passa sig og ef hann myndi hitta Y meira eða vera með henni kæmi X og myndi hitta hann fljótlega, og einnig skilaboð um hvort þeir Z gætu rætt saman á „normal" hátt en skilaboðin voru til þess fallin að vekja hjá Z-kk-þgf um líf sitt og velferð.

Teljast brot þessi varða við 1. mgr. 232. og 233. gr. almennra hegningarlaga nr. 19/1940.

VII.

Fyrir umferðarlagabrot, með því að hafa, aðfararnótt föstudagsins 17. apríl 2020, ekið bifreiðinni [...], óhæfur til að stjórna ökutæki örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist amfetamín 125 ng/ml), suður Borgarbraut í Borgarnesi þar sem lögregla stöðvaði akstur hans við hringtorgið.

Telst brot þetta varða við 1. mgr., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

VIII.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð krafa um að ákærða verði gert að sæta sviptingu ökuréttar skv. 99. gr. og 101. gr. umferðarlaga nr. 77/2019.

Einkaréttarkröfur:

Af hálfu Z, kt. [...], er þess krafist að sakborningur, X, kt. [...], verði dæmdur í sakamáli til að greiða brotaþola bætur að fjárhæð 2.000.000 kr. auk vaxta skv. 8. gr., sbr. 4. gr. laga um vexti og verðtryggingu nr. 38/2001 frá 4. apríl 2020 til þess dags er mánuður er liðinn frá því að bótakrafa þessi er kynnt sakborningi, en með dráttarvöxtum skv. 1. mgr. 6. gr., sbr. 9. gr. sömu laga frá þeim degi til greiðsludags.

[...]

Auk þess er krafist lögmannsþóknunar úr hendi sakbornings, brotaþola að skaðlausu skv. mati dómsins eða samkvæmt síðar framlögðum málskostnaðarreikningi, að viðbættum virðisaukaskatti.

Af hálfu Y, kt. [...] er þess krafist að sakborningur, X, kt. [...], verði dæmdur í sakamáli til að greiða brotaþola bætur að fjárhæð kr. 1.200.000,- auk vaxta skv. 8. gr., sbr. 4. gr. laga um vexti og verðtryggingu nr. 38/2001 frá 19.3.2020 til þess dags er mánuður er liðinn frá því að bótakrafa þessi er kynnt sakborningi, en með dráttarvöxtum skv. 1. mgr. 6. gr., sbr. 9. gr. sömu laga frá þeim degi til greiðsludags.

Auk þess er krafist þóknunar vegna starfa réttargæslumanns úr ríkissjóði samkvæmt mati dómsins eða samkvæmt síðar framlögðum málskostnaðarreikningi, að viðbættum virðisaukaskatti.“

Málið var þingfest þann 12. ágúst sl. Við fyrirtöku málsins þann 22. september sl. mættu hvorki ákærði né verjandi hans. Var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Með vísan til þess verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja einnig vera uppfyllt. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Ákærði hlaut dóm 15. apríl 2019 fyrir líkamsárás. Var refsing ákveðin 30 daga fangelsi, skilorðsbundið í 2 ár. Með brotum þeim sem ákærði er nú sakfelldur fyrir rauf hann skilorð dómsins. Samkvæmt 60. gr. almennra hegningarlaga nr. 19/1940 verður refsing ákærða samkvæmt þeim dómi tekin upp og refsing dæmd í einu lagi fyrir öll brotin, sbr. 77. gr. sömu laga. Við ákvörðun refsingar verður litið til þess að ákærði hefur áður gerst sekur um ofbeldisbrot og að brotin beindustm. a. að fyrrverandi sambýliskonu hans. Þá verður einnig litið til þess að ákærði réðst að brotaþola Z sofandi. Með vísan til framangreindra atriða er refsing ákærða ákveðin fangelsi í sex mánuði. Sakaferill ákærða, umfang og eðli brotanna gefa ekki tilefni til að skilorðsbinda refsingu ákærða.

Með vísan til 99. gr. og 101. gr. umferðarlaga nr. 77/2019 ber að svipta ákærða ökurétti í sexmánuði frá birtingu dómsins að telja.

Af hálfu Z er þess krafist að ákærða verði gert að greiða honum miskabætur. Brotaþoli á rétt á miskabótum úr hendi ákærða á grundvelli 26. gr. skaðabótalaga nr. 50/1993. Þykja miskabætur hæfilega ákveðnar 400.000 krónur auk vaxta sem í dómsorði greinir. Ákærði greiði brotaþola einnig 188.480 krónur í málskostnað að teknu tilliti til virðisaukaskatts.

Af hálfu Y er þess krafist að ákærða verði gert að greiða henni miskabætur. Brotaþoli á rétt á miskabótum úr hendi ákærða á grundvelli 26. gr. skaðabótalaga nr. 50/1993. Þykja miskabætur hæfilega ákveðnar 4 00.000 krónur auk vaxta sem í dómsorði greinir. Ákærði greiði brotaþola einnig 235.600 krónurí málskostnað að teknu tilliti til virðisaukaskatts.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t þóknun verjanda síns á rannsóknarstigi og fyrir dómi, C-x-x A-x-x W-x-x lögmanns, 706.800 krónur að virðisaukaskatti meðtöldum, ferðakostnað hennar 83.280 krónur og þóknun verjanda síns fyrir dómi, S-kk-ef A-kk-ef S-kk-ef lögmanns, 70.680 krónurað virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð :

Ákærði, X, sæti fangelsi í sex mánuði.

Ákærði er sviptur ökurétti í sex mánuði frá birtingu dómsins að telja.

Ákærði greiði brotaþola, Z, 400.000 krónur ásamt vöxtum samkvæmt 8. gr. laga nr. 38/2001 um vexti og verðtryggingu frá 4. apríl 2020 til 5. ágúst 2021 en dráttarvöxtum samkvæmt 1. mgr. 6. gr. sömu laga frá þeim degi til greiðsludags og 188.480 krónur í málskostnað.

Ákærði greiði brotaþola, Y, 4 00.000 krónur ásamt vöxtum samkvæmt 8. gr. laga nr. 38/2001 um vexti og verðtryggingu frá 19. mars 2020 til 5. ágúst 2021 en dráttarvöxtum samkvæmt 1. mgr. 6. gr. sömu laga frá þeim degi til greiðsludags og 235.600 krónur í málskostnað.

Ákærði greiði 1.445.365 krónur í sakarkostnað, þ. m. t. þóknun verjanda síns, C-x-x A-x-x W-x-x lögmanns, 706.800 krónur, ferðakostnað hennar 83.280 krónur og þóknun verjanda síns, S-kk-ef A-kk-ef S-kk-ef lögmanns, 70.680 krónur.